(napirend előtt:….szám)

**E L Ő T E R J E S Z T É S**

**A Képviselő-testület 2022. április 28-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jegyzői igazgató**

Egyeztetve: …………………………………….

**dr. Varga Előd Bendegúz**

**alpolgármester**

Látta: ……………………………………..

**dr. Szalai Tibor**

**jegyző**

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
43/2021.(II.23.) képviselő-testületi határozata,**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat a 27/2021.(I.29.) Korm. rendelettel kihirdetett veszélyhelyzet megszűnését követő naptól **2026. február 28. napjáig** tartó határozott időre **bérbe adja Ács Brigitta** részére a Budapest II. kerület, belterület 14799/0/A/40 helyrajzi szám alatt nyilvántartott, Budapest II. kerület **Lajos u. 18-20. II. 18.** szám alatti, 1 szobás, 28 m2 alapterületű **lakást.**

A lakásbérleti szerződés megkötésének feltétele, hogy Ács Brigitta benyújtsa a lakásbérleti szerződés időtartamára kötött lakás előtakarékossági szerződést.

A Polgármester továbbá úgy dönt, amennyiben Ács Brigitta a 27/2021.(I.29.) Korm. rendelettel kihirdetett veszélyhelyzet megszűnésétől számított 30 napon belül a lakásbérleti szerződést nem köti meg, úgy a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Ács Brigittával, valamint a lakásban vele együtt élő személyekkel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2021. augusztus 31.

**A határozat végrehajtását végzi**: Vagyonhasznosítási és Ingatlan-nyilvántartási Osztály

A Vagyonhasznosítási és Ingatlan-nyilvántartási Osztály a 2021. március 1. napján kelt levélben értesítette Ács Brigittát a képviselő-testületi döntés tartalmáról, amelyet az ügyfél 2021. március 4. napján vett át. Ács Brigitta a járványügyi veszélyhelyzet időtartama alatt kérelmet nyújtott be nagyobb alapterületű lakás bérbe adására. A kérelmet a Képviselő-testület elbírálta, és a 432/2021.(XI.30.) döntésével a 43/2021.(II.23.) határozatát visszavonta, és úgy döntött, hogy a Budapest Főváros II. Kerületi Önkormányzat a lakásbérleti szerződés megkötésétől 2026. november 30. napjáig tartó határozott időre bérbe adja Ács Brigitta részére a Budapest II. kerület 14799/0/A/12 helyrajzi szám alatt nyilvántartott, Budapest II. kerület Bécsi út 17-21. (Lajos u. 18-20.) I. 8. szám alatti 1,5 szobás, 38 m2 alapterületű lakást a Budapest II. kerület Lajos u. 18-20. II. 18. szám alatti lakásra vonatkozó, meghosszabbodott bérleti szerződés közös megegyezéssel történő megszüntetése, és a lakás kiürítése ellenében.

Ács Brigitta a Budapest II. kerület Bécsi út 17-21. I. 8. szám alatti lakásra vonatkozó bérleti szerződést, és a Budapest II. kerület Lajos u. 18-20. II. 18. szám alatti lakásra vonatkozó, meghosszabbodott bérleti szerződés közös megegyezéssel történő megszüntetésére vonatkozó megállapodást 2022. február 1. napján megkötötte.

A Képviselő-testület 43/2021.(II.23.) határozatának végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
57/2021.(III.30.) képviselő-testületi határozata,**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat és a Magyar Labdarúgó Szövetség között létrejövő – jelen határozat mellékletét képező – Együttműködési Megállapodást aláírja.

**Felelős:** polgármester

**Határidő:** 2021. április 30.

**A határozat végrehajtását végzi:** II. Kerületi Sport és Szabadidősport Nonprofit Kft.

**Végrehajtás:** Budapest Főváros II. Kerületi Önkormányzat és a Magyar Labdarúgó Szövetség között létrejövő Együttműködési Megállapodás 2021. július 9-én aláírásra került.

**Kérem a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
101/2021.(IV.29.) képviselő-testületi határozata,**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat a 27/2021.(I. 29.) Korm. rendelettel kihirdetett veszélyhelyzet megszűnését követő naptól **2026. február 28.** napjáig tartó határozott időre **bérbe adja Benkő Bettina Renáta** részére a Budapest II. kerület 14799/0/A/26 helyrajzi szám alatt nyilvántartott, Budapest II. kerület **Bécsi út 17-21.** (Lajos u. 18-20.) **II. 4.** szám alatti 1 szobás, 26 m2 alapterületű **lakást.**

A lakásbérleti szerződés megkötésének feltétele, hogy Benkő Bettina Renáta csatolja a bérleti szerződés időtartamára kötött lakás előtakarékossági szerződést.

Benkő Bettina Renáta a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles. A lakásbérleti szerződés megkötését követően Benkő Bettina Renáta az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat köteles fizetni.

A Polgármester továbbá úgy dönt, amennyiben Benkő Bettina Renáta a 27/2021. (I. 29.) Korm. rendelettel kihirdetett veszélyhelyzet megszűnésétől számított 30 napon belül a lakásbérleti szerződést nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Benkő Bettina Renátával szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2021. augusztus 31.

**A határozat végrehajtását végzi:** Vagyonhasznosítási és Ingatlan-nyilvántartási Osztály

***Végrehajtás:***

A Vagyonhasznosítási és Ingatlan-nyilvántartási Osztály a 2021. május 5. napján kelt levélben értesítette Benkő Bettina Renátát a képviselő-testületi döntés tartalmáról, amelyet az ügyfél 2021. május 14. napján vett át. A veszélyhelyzettel összefüggő átmeneti szabályokról szóló 2021. évi XCIX. törvény 152. §-a módosította a veszélyhelyzet ideje alatt lejáró, az állam vagy helyi önkormányzat tulajdonában lévő lakásra kötött lakásbérleti szerződésekkel kapcsolatban korábban a 609/2020. (XII.18.) Korm. rendeletben meghatározott szabályokat. A törvény 152. § (1) bekezdése úgy rendelkezik, hogy az állami vagy önkormányzati tulajdonú helyiségre vonatkozó bérleti szerződés új pályázat kiírása nélkül a bérlő egyoldalú, a veszélyhelyzet ideje alatt - de legkésőbb a szerződés lejártának utolsó napján - megtett írásbeli nyilatkozata alapján 2022. december 31. napjáig meghosszabbodik. Az új bérleti szerződés megkötésére a jelenlegi szerződés megszűnését követően kerül sor, amelyről az ügyfelet a 2022. január 26. napján kelt levélben értesítettük.

**Kérjük a határozat végrehajtására megadott határidő meghosszabbítását 2023. március 31. napjáig.**

**Budapest Főváros II. ker. Önkormányzat  
103/2021.(IV.29.) képviselő-testületi határozata,**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat a 27/2021.(I. 29.) Korm. rendelettel kihirdetett veszélyhelyzet megszűnését követő naptól **2026. február 28. napjáig** tartó határozott időre **bérbe adja Kovácsné Németh Gabriella** részére a 14799/0/A/53 helyrajzi szám alatt nyilvántartott, Budapest II. kerület **Lajos u. 18-20. IV. 2.** szám alatti 1 szobás, 34 m2 alapterületű **lakást.**

Kovácsné Németh Gabriella a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles. Kovácsné Németh Gabriella a lakásbérleti szerződés megkötése esetén az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat köteles fizetni.

A Polgármester továbbá úgy dönt, amennyiben Kovácsné Németh Gabriella a 27/2021. (I. 29.) Korm. rendelettel kihirdetett veszélyhelyzet megszűnésétől számított 30 napon belül a lakásbérleti szerződést nem köti meg, úgy a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Kovácsné Németh Gabriellával, valamint a lakásban vele együtt élő személyekkel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2021. augusztus 31.

**A határozat végrehajtását végzi:** Vagyonhasznosítási és Ingatlan-nyilvántartási Osztály

**Végrehajtás:** A Vagyonhasznosítási és Ingatlan-nyilvántartási Osztály a 2021. május 5. napján kelt levélben értesítette Kovácsné Németh Gabriellát a képviselő-testületi döntés tartalmáról, amelyet az ügyfél 2021. május 13. napján vett át. A veszélyhelyzettel összefüggő átmeneti szabályokról szóló 2021. évi XCIX. törvény 152. §-a módosította a veszélyhelyzet ideje alatt lejáró, az állam vagy helyi önkormányzat tulajdonában lévő lakásra kötött lakásbérleti szerződésekkel kapcsolatban korábban a 609/2020. (XII.18.) Korm. rendeletben meghatározott szabályokat. A törvény 152. § (1) bekezdése úgy rendelkezik, hogy az állami vagy önkormányzati tulajdonú helyiségre vonatkozó bérleti szerződés új pályázat kiírása nélkül a bérlő egyoldalú, a veszélyhelyzet ideje alatt - de legkésőbb a szerződés lejártának utolsó napján - megtett írásbeli nyilatkozata alapján 2022. december 31. napjáig meghosszabbodik. Az új bérleti szerződés megkötésére a jelenlegi szerződés megszűnését követően kerül sor, amelyről az ügyfelet a 2022. január 26. napján kelt levélben értesítettük.

**Kérjük a határozat végrehajtására megjelölt határidő meghosszabbítását 2023. március 31. napjáig.**

**Budapest Főváros II. ker. Önkormányzat  
202/2021.(VI.24.) képviselő-testületi határozata**

A Képviselő-testület felkéri a Gazdasági és Tulajdonosi Bizottságot és a Közoktatási, Közművelődési, Sport, Egészségügyi, Szociális és Lakásügyi Bizottságot, hogy 2021. december 31. napjáig vizsgálja felül valamennyi katasztrófa lakás lakásgazdálkodási körbe történő bevonását és a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 23. § (4) bekezdése szerinti szükséghelyzetben az ideiglenes elhelyezési kötelezettség más módon, formában történő biztosítására tegyen a Képviselő-testület elé javaslatot.

**Felelős:** Polgármester

**Határidő:** 2021. december 31.

(21 képviselő van jelen, 21 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály

**Végrehajtás:** Az átmeneti elhelyezéssel kapcsolatos alternatívák kidolgozása, ehhez kapcsolódóan a potenciális szolgáltatóktól árajánlatok beszerzése hosszabb előkészítést igényel, ezért kérjük a határozat végrehajtására megjelölt határidő meghosszabbítását 2022. június 30. napjáig.

**Budapest Főváros II. ker. Önkormányzat  
248/2021.(VIII.31.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a Budapest Főváros II. Kerületének Építési Szabályzatáról szóló 28/2019. (XI.27.) önkormányzati rendelet (KÉSZ) 2021. évi folyamatban lévő felülvizsgálata során a Budapest II. kerület belterület 15147/1 helyrajzi számú ingatlanra meghatározott „Lk-2/Sz-10” építési övezeti besorolás „Lk-2/Sz-24” építési övezeti besorolásra módosul; és Budapest Főváros II. Kerületi Önkormányzata a kizárólagos tulajdonát képező Budapest II. kerület belterület 15147/1 helyrajzi számú, a tulajdoni lap szerint Budapest II. kerület, Csejtei köz 2. „felülvizsgálat alatt” Józsefhegyi utca 11. címen nyilvántartott, a valóságban Budapest II. ker., Józsefhegyi utca 11. szám alatt található, 3504 m2 területű kivett lakóház, udvar, egyéb épület” megnevezésű ingatlant nyilvános versenytárgyaláson **értékesíti**.

A versenytárgyalás induló árát 718.500.000,- Ft összegben, a pályázati alapdíjat a bruttó induló ár 10%-ában határozza meg, azzal, hogy tartalmazza a pályázati felhívás azt a kikötést, hogy a Budapest Főváros II. Kerületének Építési Szabályzatáról szóló 28/2019. (XI.27.) önkormányzati rendelet 2021. évi folyamatban lévő felülvizsgálata során, a tárgyi ingatlanra meghatározott „Lk-2/Sz-10” építési övezeti besorolás „Lk-2/Sz-24” építési övezeti besorolás változtatás célját tekintve a pályázó a kiíró Önkormányzattal szemben sem most, sem a jövőben igényt nem érvényesíthet.

Budapest Főváros II. Kerületi Önkormányzat Képviselő-testülete érvényes és eredményes pályázat esetén felhatalmazza a Polgármestert az ingatlan adásvételi szerződés és a kapcsolódó dokumentumok aláírására.

A Képviselő-testület a Polgármester és a Jegyző útján felkéri dr. Toók Gabriellát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2022. március 31.

(20 képviselő van jelen, 12 igen, 7 nem, 1 tartózkodás)

**A határozat végrehajtását végzi:** Vagyonhasznosítási és Ingatlan-nyilvántartási Osztály

**Végrehajtás:** A Vagyonhasznosítási és Ingatlan-nyilvántartási Osztály az eladó Önkormányzat által kiírt nyilvános pályázat alapján, 2022. március 7. napján megtartott nyilvános versenytárgyalást levezette. A 893.500.000,- Ft összegű vételáron nyertes ajánlatot tevő Dunai Fedélzet Vagyonkezelő Zrt-vel a nyilvános pályázatban foglalt feltételek alapján 2022. április 11. napján ingatlan adásvételi szerződés került megkötésre. A vevő Dunai Fedélzet Vagyonkezelő Zrt. az ingatlan adásvételi szerződés aláírásáig megfizette az Önkormányzat részére a teljes vételár 20%-át, azaz összesen 178.700.000,-Ft vételár részletet. A teljes vételár fennmaradó részét a vevő hitel igénybevételével fizeti meg a szerződés aláírásától számított 90 naptári napon belül.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
308/2021.(IX.30.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat kizárólagos tulajdonát képező Budapest II. kerület, belterület 13177/0/A/23 hrsz-ú, 1024 Budapest, Fény u. 8. „felülvizsgálat alatt” címen nyilvántartott, 409 m2 alapterületű, „egyéb helyiség” megnevezésű, üresen álló padlás-ingatlant, a társasházi közös tulajdonból hozzá tartozó 409/2019 eszmei tulajdoni hányaddal együtt, értékbecslő által megállapított forgalmi érték alapján, 76.000.000,- Ft induló áron, első körben a Budapest II. kerület, belterület 13177 hrsz-ú ingatlanon fekvő, Fény utca 8. sz. alatti Társasház tulajdonostársai között meghirdetett zártkörű versenytárgyaláson értékesíti.

A Képviselő-testület úgy dönt, hogy amennyiben a Budapest II. kerület, belterület 13177 hrsz-ú, Fény utca 8. sz. alatti Társasház tulajdonostársai között meghirdetett zártkörű versenytárgyalás eredménytelenül zárul, akkor Budapest Főváros II. Kerületi Önkormányzat a kizárólagos tulajdonát képező Budapest II. kerület, belterület 13177/0/A/23 hrsz-ú, 1024 Budapest, Fény u. 8. „felülvizsgálat alatt” címen nyilvántartott, 409 m2 alapterületű, „egyéb helyiség” megnevezésű padlás-ingatlant, a társasházi közös tulajdonból hozzá tartozó 409/2019 eszmei tulajdoni hányaddal együtt, értékbecslő által megállapított forgalmi érték alapján, nyilvános versenytárgyaláson értékesíti, a versenytárgyalás induló árát 76.000.000,- Ft összegben, a pályázati alapdíjat a bruttó induló ár 10%-ában határozza meg.

Budapest Főváros II. Kerületi Önkormányzat Képviselő-testülete felhatalmazza a Polgármestert az ingatlan adásvételi szerződés és a kapcsolódó dokumentumok aláírására.

**Felelős:** Polgármester

**Határidő:** 2022. március 31.

(20 képviselő van jelen, 19 igen, 0 nem, 1 tartózkodás)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A zártkörű versenytárgyalásra vonatkozó pályázati felhívás 2021. október 26. napján kelt levélben megküldésre került a Fény utca 8. szám alatti Társasház tulajdonosai részére. A Vagyonhasznosítási és Ingatlan-nyilvántartási Osztály 2021. november 25. napján kelt levélben értesítette a társasházi tulajdonosokat, hogy a zártkörű versenytárgyalásra senki sem nyújtott be regisztrációs lapot, ezért a zártkörű pályázati eljárás eredménytelenül zárult. Az Önkormányzat 308/2021. (IX.30.) képviselő-testületi határozata alapján - a zártkörű versenytárgyalás eredménytelenségére tekintettel - az Önkormányzat nyilvános versenytárgyalást hirdetett a Budapest II. kerület belterület 13177/0/A/23 helyrajzi számon, 1024 Budapest, Fény utca 8. címen nyilvántartott tetőtér/padlás ingatlan tulajdonjogának értékesítésére. A nyilvános versenytárgyalásra Budapest Főváros II. Kerületi Önkormányzatához senki sem nyújtott be regisztrációs lapot, ezért a nyilvános pályázati eljárás is eredménytelenül zárult. Az eredménytelenség miatt ismételt pályáztatás szükséges.

**Kérjük a határozat végrehajtására megadott határidő meghosszabbítását 2022. december 31. napjáig.**

**Budapest Főváros II. ker. Önkormányzat  
311/2021.(IX.30.) képviselő-testületi határozata**

A Képviselő-testület úgy dönt, hogy a Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet szerinti kötelező szabályozás végrehajtása érdekében a Budapest Főváros II. Kerületi Önkormányzat tulajdonában álló Budapest II. kerület, belterület 1025 Budapest, Apostol utca (14533/1) helyrajzi számú közterületből leszabályozandó 62 m2 területet a Budapest II. kerület, belterület 1025 Budapest, Apostol utca 26. szám alatti 14532/2 helyrajzi számú ingatlannal történő egyesítés céljából kivonja a forgalomképtelen önkormányzati törzsvagyonból.

A Képviselő-testület a Polgármester és a Jegyző útján felkéri dr. Toók Gabriellát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2022. március 31.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A Gazdasági és Tulajdonosi Bizottság 136/2021. (VI.21.) határozata és Budapest Főváros II. Kerületi Önkormányzat 311/2021. (IX.30.) képviselő-testületi határozata rendelkezései szerint az Önkormányzat és a BB Magyarország Kft. között 2022. február 11. napján telekalakítással vegyes adásvételi szerződés jött létre. A vevő BB Magyarország Kft. a 14.900.000,-Ft összegű teljes vételárat 2022. január 31. napján átutalással maradéktalanul megfizette az eladó Önkormányzat részére.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
332/2021.(IX.30.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat egyedi döntéssel, méltányosságból, a Budapest II. kerület Szemlőhegy u. 8. alagsor 1. szám alatti lakás jogcím nélküli lakáshasználata rendezése érdekében, de nem annak tekintetében jogfolytonosan a lakásbérleti szerződés megkötésétől **öt év határozott időre bérbe adja** a Budapest II. kerület 13712/0/A/11 hrsz. alatt nyilvántartott, természetben a Budapest II. kerület **Csalogány u. 53.** **félemelet 6.** szám alatti, egy szobás, komfortos, 37 m2 alapterületű **lakást Daragó Dóra Judit részére** az alábbi feltételekkel:

* A bérbe adásra kerülő lakás rendeltetésszerű használatához szükséges karbantartási, felújítási munkákat Daragó Dóra Judit köteles a saját költségén, bérbeszámítási és megtérítési igény nélkül elvégezni, kivéve a lakás fűtésének biztosításával kapcsolatos munkákat, amelyet az Önkormányzat, mint bérbeadó végeztet el.
* Daragó Dóra Judit köteles a Budapest II. kerület Csalogány u. 53. félemelet 6. szám alatti lakásra a képviselő-testületi határozatról szóló értesítés kézhezvételétől számított 60 napon belül a lakásbérleti szerződést megkötni, majd ezt követően további 90 napon belül a lakás rendeltetésszerű használatához szükséges karbantartási, felújítási munkákat elvégezni. Daragó Dóra Judit köteles a lakás rendeltetésszerű használatához szükséges munkák tekintetében a bérbeadóval megállapodást kötni, amelyben rögzíteni kell, hogy milyen munkák kerülnek elvégzésre, mikor történik a munka megkezdése és befejezése, amelyeket a bérlő köteles a bérbeadó részére bejelenteni és azok elvégzését igazolni.
* A Budapest II. kerület Csalogány u. 53. félemelet 6. szám alatti lakás karbantartási munkáinak elvégzése idejére – de legfeljebb 90 napra – a Budapest Főváros II. Kerületi Önkormányzat mentességet biztosít Daragó Dóra Judit részére a lakásbérleti díj fizetése alól.
* Daragó Dóra Judit köteles a Budapest II. kerület Csalogány u. 53. félemelet 6. szám alatti lakás rendeltetésszerű használatra alkalmas állapotának biztosítását követő 15 napon belül a Budapest II. kerület Szemlőhegy u. 8. as. 1. szám alatti lakást kiürítve birtokba adni az Önkormányzat képviselője részére, és onnan családtagjaival együtt kijelentkezni, valamint igazolni, hogy a lakásra közüzemi díj hátralék nem áll fenn.
* A lakásbérleti szerződés megkötését megelőzően Daragó Dóra Judit három havi bérleti díjnak megfelelő összegű óvadék fizetésére köteles.
* Amennyiben Daragó Dóra Judit határidőben nem teljesíti a Budapest II. kerület Csalogány u. 53. félemelet 6. szám alatti lakás bérleti szerződésének megkötésére, a lakás karbantartási munkáinak elvégzésére, és a Budapest II. kerület Szemlőhegy u. 8. as. 1. szám alatti lakás tulajdonos részére történő birtokba adására vonatkozóan meghatározott feltételeket, illetve a teljesítés a peres eljárás szünetelésének idején belül előreláthatólag nem történik meg, úgy az Önkormányzat a Budapesti II. és III. Kerületi Bíróságon 19.P.20.015/2020. szám alatt indult, jelenleg a felek közös kérelmére szünetelő peres eljárást folytatja, de érdemben csak akkor, ha Daragó Dóra Judit a határozatokban foglaltakat nem teljesíti.

A bérleti díj megállapítása az Önkormányzat tulajdonában álló lakások béréről szóló 51/1995.(XII.18.) önkormányzati rendeletben foglaltak alapján költségelven történik. A bérlő bérleti díj fizetési kötelezettsége a lakás rendeltetésszerű használatra alkalmas állapotának biztosítását követően a bérlő lakásba való beköltözésének napjától áll fenn.

**Felelős:** Polgármester

**Határidő:** 2022. március 31.

(20 képviselő van jelen, 13 igen, 7 nem, 0 tartózkodás)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:**A Vagyonhasznosítási és Ingatlan-nyilvántartási Osztály a 2021. október 5. napján kelt levélben értesítette Daragó Dóra Juditot a képviselő-testületi döntés tartalmáról. Daragó Dóra Judit 2021. október 21. napján megkötötte a Budapest II. kerület Csalogány u. 53. félemelet 6. szám alatti lakásra a bérleti szerződést. A lakás birtokba adása a bérlő részére 2021. október 25. napján megtörtént. Daragó Dóra Judit 2021. október 28. napján kiürítve birtokba adta az Önkormányzat képviselője részére a Budapest II. kerület Szemlőhegy u. 8. as. 1. szám alatti lakást, és igazolta, hogy a lakásra közüzemi díj hátralék nem áll fenn, továbbá, hogy onnan családtagjaival együtt kijelentkezett. Az Önkormányzat perbeli képviseletét ellátó jogi képviselő intézkedett a Budapesti II. és III. Kerületi Bíróságon Daragó Dóra Judit és a Budapest Főváros II. Kerületi Önkormányzat között folyamatban lévő peres eljárás megszüntetésére.

A Képviselő-testület 332/2021.(IX.30.) határozatának végrehajtása határidőben megtörtént, további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
432/2021.(XI.30.) képviselő-testületi határozata**

A Képviselő-testület úgy dönt, hogy a **43/2021.(II.23.) határozatát** – amely határozat a veszélyhelyzet kihirdetéséről szóló 27/2021. (I. 29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul – **visszavonja.**

A Képviselő-testület továbbá úgy dönt, hogy Budapest Főváros II. Kerületi Önkormányzat a lakásbérleti szerződés megkötésétől **2026. november 30. napjáig** tartó határozott időre **bérbe adja** **Ács Brigitta részére** a Budapest II. kerület 14799/0/A/12 helyrajzi szám alatt nyilvántartott, Budapest II. kerület **Bécsi út 17-21.** (Lajos u. 18-20.) **I. 8. szám alatti 1,5 szobás, 38 m2** alapterületű **lakást** a Budapest II. kerület Lajos u. 18-20. II. 18. szám alatti lakásra vonatkozó, meghosszabbodott bérleti szerződés közös megegyezéssel történő megszüntetése, és a lakás kiürítése ellenében.

A bérlő óvadék fizetésére a 34/2004.(X.13.) önkormányzati rendelet 26/A. § (1) bekezdése alapján nem köteles.

A Budapest II. kerület Bécsi út 17-21. I. 8. szám alatti lakás jelenlegi állapotában rendeltetésszerű használatra alkalmas, a lakás tisztasági festését a bérlő köteles elvégeztetni.

A lakásbérleti szerződés megkötésének feltétele, hogy a kijelölt bérlő csatolja a Lechner Tudásközpont Nonprofit Kft. által kiállított hatósági bizonyítványokat arról, hogy sem ő, sem a vele együtt költöző házastársa, sem gyermekei nem rendelkeznek beköltözhető ingatlan tulajdonjogával Magyarország területén.

Ács Brigitta köteles a Budapest II. kerület Bécsi út 17-21. I. 8. szám alatti lakásba való beköltözésüket követő 15 napon belül a Budapest II. kerület Lajos u. 18-20. II. 18. szám alatti lakást kiürítve, rendeltetésszerű használatra alkalmas állapotban az Önkormányzat képviselője részére birtokba adni, onnan családtagjaival együtt kijelentkezni, továbbá igazolni, hogy a lakásra bérleti díj, fűtési díj, valamint közüzemi díj tartozás nem áll fenn.

A Képviselő-testület továbbá úgy dönt, amennyiben Ács Brigitta a Budapest II. kerület Lajos u. 18-20. II. 18. szám alatti lakásra a lakásbérleti szerződés közös megegyezéssel történő megszüntetésére vonatkozó megállapodást, és ezzel egyidejűleg a Budapest II. kerület Bécsi út 17-21. I. 8. szám alatti lakásra a lakásbérleti szerződést jelen képviselő-testületi határozatról szóló értesítés kézhezvételétől számított 60 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek.

**Felelős:** Polgármester

**Határidő:** 2022. március 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A Vagyonhasznosítási és Ingatlan-nyilvántartási Osztály a 2021. december 8. napján kelt levélben tájékoztatta Ács Brigittát a Képviselő-testület 432/2021.(XI.30.) döntésének tartalmáról, amelyet az ügyfél 2021. december 14. napján vett át. Ács Brigitta benyújtotta a Lechner Tudásközpont Nonprofit Kft. által kiállított hatósági bizonyítványokat arról, hogy sem ő, sem a vele együtt költöző házastársa, sem gyermekei nem rendelkeznek beköltözhető ingatlan tulajdonjogával Magyarország területén. Ács Brigitta 2021. február 1. napján megkötötte a Budapest II. kerület Bécsi út 17-21. I. 8. szám alatti lakás tekintetében a lakásbérleti szerződést, valamint a Budapest II. kerület Lajos u. 18-20. II. 18. szám alatti lakásra vonatkozó bérleti szerződés közös megegyezéssel történő megszüntetésével kapcsolatos megállapodást.

A Budapest II. kerület Bécsi út 17-21. I. 8. szám alatti lakás birtokba adása a bérlő részére 2022. február 23. napján megtörtént.

**Kérem a határozatok végrehajtásáról szóló beszámoló elfogadását!**

**Budapest Főváros II. ker. Önkormányzat  
443/2021.(XII.16.) képviselő-testületi határozata**

A Képviselő-testület úgy dönt, felkéri a Polgármestert, hogy a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendelet 5. számú mellékletének felülvizsgálatát 2022. március 30. napjáig terjessze a Képviselő-testület elé.

**Felelős:** Polgármester

**Határidő:** 2022. március 30.

(19 képviselő van jelen, 19 igen, egyhangú)

**A határozat végrehajtását végzi**: Városüzemeltetési Igazgatóság

**Végrehajtás:** Az e-roller szolgáltatást nyújtó szolgáltatók képviselőivel, valamint a Fővárosi Önkormányzat képviselőivel az egyeztetések megkezdődtek, amelyek azóta is folyamatosan zajlanak. A határozat végrehajtására vonatkozóan kérjük a határidő meghosszabbítását 2022.06.30-ig.

**Budapest Főváros II. ker. Önkormányzat  
451/2021.(XII.16.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat az alábbi 4 db lakás bérleti jogának elnyerésére szociális bérlakás pályázatot hirdet a határozat mellékletét képező Pályázati Felhívás szerinti feltételekkel:

Budapest II. kerület Fő u. 51. mfsz. 2. 2 szoba, komfortos, 61 m2

Budapest II. kerület Frankel L. út 36. I. 1. 1 szoba, komfortos, 28 m2

Budapest II. kerület Szilágyi E. fsr. 125. I. 1. 1 szoba, komfortos, 25 m2

Budapest II. kerület Vitéz u. 14. fsz. 1. 1 szoba, komfortos, 30 m2

Felelős: Polgármester

Határidő: 2022. március 31.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A szociális bérlakás pályázat meghirdetésére 2022. január 5. és 2022. február 4. napja között került sor. A pályázaton meghirdetett lakások bérlőinek kijelöléséről a Képviselő-testület a 2022. március 31. napján tartott ülésén döntött.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
458/2021.(XII.16.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2026. november 30.** napjáig tartó határozott időre adja bérbe **Lukács Attiláné** részére az ingatlan-nyilvántartásban Bp. II. kerület 12867/0/A/6 hrsz alatt nyilvántartott, természetben a **Budapest II. kerület Keleti K. u. 21. fsz. 2/A.** szám alatti, 1 szobás, komfortos, 27 m2 alapterületű lakást.

Lukács Attiláné köteles a lakásbérleti szerződés megkötéséig hatósági bizonyítvánnyal igazolni, hogy sem ő, sem vele együttlakó családtagja nem rendelkezik beköltözhető lakásingatlan tulajdonjogával a Magyar Köztársaság területén, valamint köteles a gázmérő órára vonatkozó hátralékmentes (ún. „nullás”) közüzemi igazolást becsatolni.

Lukács Attiláné *az Önkormányzat tulajdonában álló lakások béréről szóló 51/1995.(XII.18.) önkormányzati rendelet* 3/C. § (3) bek. a) pontja alapján piaci alapú lakbér fizetésére köteles.

A Képviselő-testület továbbá úgy dönt, hogy amennyiben Lukács Attiláné a lakásbérleti szerződést e képviselő-testületi határozatról szóló értesítés kézhezvételétől számított **45 napon** belül nem köti meg, a határozat a bérbeadás tekintetében hatályát veszti, és abból se jogok, se kötelezettségek nem keletkeznek, és a Budapest Főváros II. Kerületi Önkormányzat jogi eljárást kezdeményez a használóval és a lakásba bejelentkezett személyekkel szemben a lakás kiürítése és az esetlegesen fennálló lakáshasználati-, és különszolgáltatási díj tartozás, valamint járulékai megfizetése iránt.

**Felelős:** Polgármester

**Határidő:** 2022. március 31.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A Vagyonhasznosítási és Ingatlan-nyilvántartási Osztály Lukács Attilánét a 458/2021.(XII.16.) képviselő-testületi határozat tartalmáról a 2022. január 10. napján kelt V/26-1/2022 számú levélben kiértesítette. Az értesítő levelet Lukács Attiláné személyesen 2022. január 12. napján átvette a Vagyonhasznosítási és Ingatlan-nyilvántartási Osztályon.

Lukács Attiláné 2022. január 13. napján az MVM Next Energiakereskedelmi Zrt. 2021. december 7. napján kiállított tartozásigazolása benyújtásával igazolta, hogy a bérlemény 1701121860 számú gázmérő órája tekintetében nem áll fenn lejárt esedékességű tartozás.

Lukács Attiláné 2022. január 13. napján becsatolta a Lechner Tudásközpont Korlátolt Felelősségű Társaság által kiállított hatósági bizonyítványokat (2 db) Az LTK/12821-2/2021 ikt. számú, magyarországi ingatlantulajdon fennállásáról szóló hatósági bizonyítvány értelmében Lukács Attiláné nem rendelkezik Magyarország területén ingatlantulajdonnal. Az LTK/12824-2/2021 ikt. számú hatósági bizonyítvány tanúsága szerint Lukács Attilánéval életvitelszerűen együttlakó családtagja (fia), Lukács János a Fejér Megyei Kormányhivatal Földhivatali Osztály illetékességi területén ingatlantulajdonnal rendelkezik. Lukács János a kizárólagos (1/1) tulajdonában álló, Dunaújváros belterület 2789 hrsz-ú, „kivett beépítetlen terület” megnevezésű ingatlan tekintetében 2022. január 25. napján úgy nyilatkozott, hogy az ingatlan nincs közművesítve, természetben gyümölcsfákkal beültetett, lakhatásra nem alkalmas. Tekintettel arra, hogy hitelt érdemlően igazolást nyert, hogy sem a kérelmező, sem vele együttlakó családtagja nem rendelkezik beköltözető ingatlannal, a lakásbérleti szerződés megkötésének nem volt akadálya. Lukács Attiláné a Budapest II. kerület Keleti K. u. 21. fsz. 2/A. szám alatti, 1 szobás, komfortos, 27 m2 alapterületű lakás tekintetében 2022. január 31. napján 2026. november 30. napjáig szóló határozott időre lakásbérleti szerződést kötött a Budapest Főváros II. Kerületi Önkormányzattal.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
30/2022.(I.27.) képviselő-testületi határozata**

A Képviselő-testület úgy dönt, hogyBudapest Főváros II. Kerületi Önkormányzat kizárólagos tulajdonát képező Fény Utcai Piac Beruházó, Szervező és Üzemeltető Korlátolt Felelősségű Társaság ügyvezetője Kiss Ferenc László munkaviszonyának 2021. december 30. nappal közös megegyezés jogcímén történő megszűntetését tudomásul veszi.

**Felelős:** Polgármester

**Határidő:** 2022. január 31.

(19 képviselő van jelen, 18 igen, 0 nem, 1 tartózkodás)

**Budapest Főváros II. ker. Önkormányzat  
31/2022.(I.27.) képviselő-testületi határozata**

Budapest Főváros II. Kerületi Önkormányzat kizárólagos tulajdonát képező Fény Utcai Piac Beruházó, Szervező és Üzemeltető Korlátolt Felelősségű Társaság (rövidített elnevezése: Fény Utcai Piac Kft.; székhelye: 1024 Budapest, Lövőház utca 12.; cégjegyzékszáma: 01-09-566703; stat. számjele: 12232983-6820-113-01; adószáma: 12232983-2-41;) ügyvezetőjének Mihalik Zoltánt, a Fény Utcai Piac Kft. jelenlegi ügyvezető helyettesét bízza meg 2022. február 1. napjától a vezetői pályázat eredményes lezárásáig, de legkésőbb 2022. augusztus 31. napjáig.

A képviselő-testület az ügyvezető alapbérét a korábbi ügyvezető alapbérével megegyezően bruttó 1.051.110,- Ft/hó összegben határozza meg.

Az ügyvezető a Társaság vezető tisztségviselője, teljes körű, önálló képviseleti és aláírási jog illeti meg.

A képviselő-testület felkéri a Polgármestert, hogy a változások a Fény Utcai Piac Kft. dokumentumaiban és a cégnyilvántartáson átvezetésre kerüljenek.

**Felelős:** Polgármester

**Határidő:** 2022. február 1.

(19 képviselő van jelen, 15 igen, 0 nem, 4 tartózkodás)

**Budapest Főváros II. ker. Önkormányzat  
32/2022.(I.27.) képviselő-testületi határozata**

Budapest Főváros II. Kerületi Önkormányzat kizárólagos tulajdonát képező Fény Utcai Piac Beruházó, Szervező és Üzemeltető Korlátolt Felelősségű Társaság (rövidített elnevezése: Fény Utcai Piac Kft.; székhelye: 1024 Budapest, Lövőház utca 12.; cégjegyzékszáma: 01-09-566703; stat. számjele: 12232983-6820-113-01; adószáma: 12232983-2-41) ügyvezetőjének általános helyettesítésére Takár Gábor Jenőt, a Fény Utcai Piac Kft. műszaki igazgatóját jelöli ki 2022. február 1. napjától határozatlan időre.

Az ügyvezető-helyettes a Társaság vezető tisztségviselője, teljes körű, önálló képviseleti és aláírási jog illeti meg.

A képviselő-testület felkéri a Polgármestert, hogy a változások a Fény Utcai Piac Kft. dokumentumaiban és a cégnyilvántartáson átvezetésre kerüljenek.

**Felelős:** Polgármester

**Határidő:** 2022. február 1.

(19 képviselő van jelen, 18 igen, 0 nem, 1 tartózkodás)

**A 30-31-32. számú határozatok végrehajtását végzi**: Jegyzői Igazgatóság

**Végrehajtás:** A 30/2022.(I.27.) képviselő-testületi határozat tekintetében a Fény Utcai Piac Beruházó, Szervező és Üzemeltető Korlátolt Felelősségű Társaság volt ügyvezetője Kiss Ferenc László munkaviszonya 2021. december 30. nappal bezárólag közös megegyezés jogcímén megszüntetésre került, részére a munkában töltött utolsó napon a jogszabály által előírt dokumentumok kiadásra kerültek.

A 31/2022.(I.27.) képviselő-testületi határozat tekintetében a Fény Utcai Piac Beruházó, Szervező és Üzemeltető Korlátolt Felelősségű Társaság új ügyvezetője a cégnyilvántartást vezető Fővárosi Törvényszék nyilvántartásában átvezetésre került.

A 32/2022.(I.27.) képviselő-testületi határozat tekintetében a Fény Utcai Piac Beruházó, Szervező és Üzemeltető Korlátolt Felelősségű Társaság új ügyvezető helyettese a cégnyilvántartást vezető Fővárosi Törvényszék nyilvántartásában átvezetésre került.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
38/2022.(I.27.) képviselő-testületi határozata**

Budapest Főváros II. Kerületi Önkormányzat Képviselő-testülete, mint a Fővárosi Törvényszék előtt 31.K.704.578/2021. ügyszámon folyamatban lévő per alperese ügy dönt, hogy a VIKING Ingatlanforgalmazó és –hasznosító Zrt. felperes által (székhely: 1023 Budapest, Orgona utca 8. Cg.: 01-10-041349; törvényes képviselő: Antal Tamás ügyvezető) tett egyezségi megállapodás megkötését nem támogatja.

**Felelős:** Polgármester

**Határidő:** 2022. március 1.

(19 képviselő van jelen, 19 igen, egyhangú)

**A határozat végrehajtását végzi**: Környezetvédelmi Osztály / Jogi Osztály

**Végrehajtás:** A döntés a Fővárosi Törvényszék előtt 31.K.704.578/2021. ügyszámon folyamatban lévő perben ismertetésre került, egyezség hiányában a per folytatódik tovább.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
66/2022.(II.24.) képviselő-testületi határozata**

A Képviselő-testület megállapítja, hogy - a kulturális ágazatot érintő bérfejlesztésről szóló 682/2021.(XII.6.) Korm. rendelet alapján - 2022. január 1. napi hatállyal a II. Kerületi Kulturális Közhasznú Nonprofit Kft. operatív ügyvezető munkabére havonta 1 020 000,- Ft.

Felkéri a Polgármester a szükséges munkaügyi intézkedések megtételére.

**Felelős:** polgármester

**Határidő:** 2022. március 15.

(19 képviselő van jelen, 19 igen, egyhangú)

**Budapest Főváros II. ker. Önkormányzat  
67/2022.(II.24.) képviselő-testületi határozata**

A Képviselő-testület megállapítja, hogy - a kulturális ágazatot érintő bérfejlesztésről szóló 682/2021.(XII.6.) Korm. rendelet alapján - 2022. január 1. napi hatállyal a II. Kerületi Kulturális Közhasznú Nonprofit Kft. közművelődésért felelős ügyvezető munkabére havonta 1 020 000,- Ft.

Felkéri a Polgármester a szükséges munkaügyi intézkedések megtételére.

**Felelős:** polgármester

**Határidő:** 2022.március 15.

(19 képviselő van jelen, 19 igen, egyhangú)

**A 66-67. számú határozatok végrehajtását végzi**: Intézményirányítási Osztály

**Végrehajtás:** A Képviselő-testület döntéséről szóló hiteles kivonatot az operatív ügyvezető a és közművelődésért felelős ügyvezető asszony részére 2022. március 3-án megküldtük. A határozat végrehajtása további intézkedést nem igényel.

**Kérem a határozatok végrehajtásáról szóló beszámoló elfogadását!**

**Budapest Főváros II. ker. Önkormányzat  
69/2022.(II.24.) képviselő-testületi határozata**

A Képviselő-testület tudomásul veszi, hogy Budapest Főváros II. Kerületi Önkormányzat főállású alpolgármesterét az illetményén felül a közszolgálati tisztviselőkről szóló 2011. évi CXCIX. törvény 225/K. § (1) bekezdése, valamint a 225/L. § (1) bekezdésében foglaltak alapján angol középfokú „C” típusú nyelvismeretet igazoló nyelvvizsga bizonyítványára tekintettel nyelvpótlék illeti meg, melynek összege: 33.000,- Ft.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A határozat végrehajtását végzi**: Humánpolitikai osztály

**Végrehajtás:** 69/2022. (II.24.) képviselő-testületi határozat, melyben a Képviselő-testület tudomásul vette, hogy a főállású Alpolgármestert az illetményén felül - a Kttv. 225/K. § (1) bekezdése és a 225/L. § (1) bekezdése alapján - nyelvpótlék illeti meg, melynek összege: 33.000,- Ft. A főállású Alpolgármester részére a törvény alapján havi rendszerességgel számfejtésre kerül az idegennyelv-tudási pótlék. A pótlék havi összege 2022. február 28-ig 33.000,- Ft volt, 2022. március 1-jétől pedig 34.800,- Ft-ra változott, mivel az Önkormányzat 2022. évi költségvetéséről szóló rendelet 2022. március 1-jétől 55.000,- Ft-ról 58.000,- Ft-ra emelte a köztisztviselői illetményalapot. (Az angol középfokú C típusú nyelvvizsga után az illetményalap 60%-ának megfelelő mértékű nyelvpótlék jár.) Fentiekről az érintett alpolgármester a személyre szóló, Polgármester úr által aláírt hivatalos dokumentumot átvette.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
79/2022.(II.24.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat és a Budapesti Rendőr-főkapitányság között jelen határozat mellékletét képező, helyi közbiztonságot érintő feladatok ellátására vonatkozó Megállapodást 2022. március 1-jétől 2023. február 28-áig terjedő határozott időtartamra elfogadja és felhatalmazza a Polgármestert a véglegesítéshez esetlegesen szükséges technikai jellegű módosításokkal történő aláírására.

**Felelős:** Polgármester

**Határidő:** 2022. február 28.

(19 képviselő van jelen, 19 igen, egyhangú)

**A határozat végrehajtását végzi**: Jegyzői Igazgatóság

**Végrehajtás:** Budapest Főváros II. Kerületi Önkormányzat és a Budapesti Rendőr-főkapitányság között a helyi közbiztonságot érintő feladatok ellátására vonatkozó Megállapodást 2022. március 9-én aláírásra került.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
81/2022.(II.24.) képviselő-testületi határozata**

A Képviselő-testület úgy dönt, hogy a II. Kerületi Kulturális Közhasznú Nonprofit Korlátolt Felelősségű Társasággal 2014. szeptember 1-jétől határozatlan időre kötött Közművelődési megállapodás mellékletét - a határozati javaslat melléklete szerinti tartalommal - módosítja.

**Felelős:** polgármester

**Határidő:** 2022. február 28.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály

**Végrehajtás:** A II. Kerületi Kulturális Közhasznú Nonprofit Kft. közművelődési megállapodás mellékletének jóváhagyásáról szóló hiteles kivonatot az ügyvezető asszony részére 2022. március 3-án megküldtük.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
84/2022.(II.24.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet mellékletében meghatározott 5-ös számú, gyermekeket ellátó háziorvosi körzet ellátására a **MED-GYÓGYÍTÓ Orvosi Szolgáltató és Kereskedelmi Korlátolt Felelősségű Társasággal** (székhely: 1025 Budapest, Csatárka u. 51., cégjegyzékszám: 01-09-702111, adószáma: 12759859-1-41, képviseletében eljár: Dr. Imre Katalin) 2022. május 1. napjától 2027. április 30. napjáig határozott időtartamra praxisjog alapján végzett házi gyermekorvosi tevékenységre - a határozat mellékletében foglalt, a későbbiekben a személyes adatokkal és a szükséges technikai pontosításokkal kiegészített - feladat-ellátási szerződést megköti.

A Képviselő-testület felkéri a polgármestert a személyes adatokkal és a szükséges technikai pontosításokkal kiegészített feladat-ellátási szerződés aláírására.

**Felelős:** polgármester

**Határidő:** 2022. március 31.

(19 képviselő van jelen, 19 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** A feladat-ellátási szerződést Dr. Imre Katalin még nem tudta aláírni. A Doktornő jelenleg is szabadságon van, a szabadság letöltése után tudja aláírni a szerződést, ezért kérem a határidő meghosszabbítását 2022. május 31. napjáig

**Budapest Főváros II. ker. Önkormányzat  
87/2022.(III.11.) képviselő-testületi határozata**

A Képviselő-testület úgy dönt, hogy a Budapest Főváros II. kerületében működő szavazatszámláló bizottságokba a jelen határozat melléklete szerinti további póttagokat megválasztja.

Felelős: a Helyi Választási Iroda vezetője

Határidő: azonnal

(18 képviselő van jelen, 18 igen, egyhangú)

**A határozat végrehajtását végzi**: Humánpolitikai Osztály vezetője

**Végrehajtás:** A megválasztott póttagokat 2022. március 11. napján kiértesítettük a megválasztásuk tényéről, majd ezt követően – többek között – tájékoztatást kaptak az oktatásuk és az eskütétel időpontjáról is.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
92/2022.(III.31.) képviselő-testületi határozata**

A Képviselő-testület Magyarország helyi önkormányzatairól szóló 2011. évi CLXXXIX. törvény 57. §-a és 58 §-a, valamint Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 52. §-a alapján Nagy Esztert a Településüzemeltetési, Környezetvédelmi és Közbiztonsági Bizottság nem képviselő tagjának, a képviselő-testület megbízatásának időtartamára megválasztja.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A határozat végrehajtását végzi**: Jegyzői Igazgatóság

**Végrehajtás**: Nagy Eszter a Képviselő-testületi lésen a képviselők előtt letette az esküjét majd átadásra került részére a megbízólevél.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
96/2022.(III.31.) képviselő-testületi határozata**

A Képviselő-testület, mint a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) alapítója, alapítói határozattal úgy dönt, hogy a társaság vezérigazgatójának, Harján Dávid alapbérét 2022. április 1. napjától bruttó 935.000,- Ft/hó összegben állapítja meg.

A Képviselő-testület felkéri a Polgármestert, hogy a II. Kerületi Városfejlesztő és Beruházás-szervező Zrt. vezérigazgatóját értesítse a szükséges intézkedések megtétele érdekében.

**Felelős**: Polgármester

**Határidő**: azonnal

(19 képviselő van jelen, 19 igen, egyhangú)

**A 96. számú határozat végrehajtását végzi**: II. Kerületi Városfejlesztő és Beruházás-szervező Zrt.

**Végrehajtás:** A II. Kerületi Városfejlesztő Zrt. és a vezérigazgató között létrejött munkaszerződés 2022. március 31. napján módosításra került, a munkaszerződést módosító szerződést az Önkormányzat és a vezérigazgató aláírta.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
97/2022.(III.31.) képviselő-testületi határozata**

A Képviselő-testület a Közép-Budai Tankerületi Központ által fenntartott kerületi intézmény átszervezésével kapcsolatban az alábbi véleményt alakította ki:

A Közép-Budai Tankerületi Központ által tervezett átszervezési javaslatot a **Járdányi Pál Zeneiskola-Alapfokú Művészeti Iskola** szakmai alapdokumentumában támogatja.

A feladatbővüléshez a személyi, tárgyi feltételeket a Közép-Budai Tankerületi Központ biztosítja.

Felkéri a Polgármestert, hogy a tulajdonosi Önkormányzat véleményét a Közép-Budai Tanterületi Központ igazgatójához juttassa el.

**Felelős:** polgármester

**Határidő:** azonnal

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály

**Végrehajtás:** A Közép-Budai Tankerület részére a Képviselő-testületi véleményét, hiteles kivonatát 2022. április 5-én küldtük meg.

**Kérem a határozat végrehajtásáról szóló beszámoló elfogadását!**

**H a t á r o z a t i j a v a s l a t**

A Képviselő-testület

* **43, 57, 248, 311, 332, 432, 451,458/2021.**
* **30, 31, 32, 38, 66, 67, 69, 79, 81, 87, 92, 96, 97/2022.**

határozatok végrehajtásáról szóló beszámolót elfogadja,

- a **84/2022**. határozat végrehajtási idejét **2022. 05. 31.** napjáig

- a **202/2021.** határozat végrehajtási idejét **2022. 06. 30.** napjáig

- a **443/2021.** határozat végrehajtási idejét **2022. 06. 30.** napjáig

- a **308/2021.** határozat végrehajtási idejét **2022. 12. 31.** napjáig

- a **101/2021.** határozat végrehajtási idejét **2023. 03. 31.** napjáig

- a **103/2021.** határozat végrehajtási idejét **2023. 03. 31.** napjáig

meghosszabbítja.

**Felelős:** Polgármester

**Határidő:** azonnal

**A határozat végrehajtását végzik:** érintett Vezetők

A határozat elfogadásához egyszerű többségű szavazati arány szükséges.

**Budapest, 2022. április 20.**

**Őrsi Gergely**

**Polgármester**